I procès di normalizazion linguistiche, massime cuant che si cjatisi a svilupâ une varietât standard o a sielzi une grafie, a puartin daûrsi simpri, ce plui ce mancul, une code di polemichis. Chest ancje par vie che tante part de int e sint a fevelâ de cuestion, ma no simpri e rive a cjatâ cun facilitât materiâi che a spieghin lis propuestis linguistichis fatis indenant. Ancje par chest, in Sardegne, cun chê di judâ l’acès aes regulis grafichis e al model linguistic che al ven svilupât cu la Limba Sarda Comuna, si à metût sù un blog che al ufrìs un pôc par volte esemplis e conseis par imparâ a praticâle. Il materiâl si lu cjate alì de direzion internet limbasardacomuna.blogspot.com .
Font: LSC, 16/02/10
fur_Latn fra_Latn